open-index/open-wikipedia-markdown huggingface dataset:
«La Cordelière»

**«La Cordelière»** (**«Marie-Cordelière»**) var et fransk krigsskip bygget på foranledning av hertuginne Anne av Bretagne som hadde giftet seg med den franske kongen Karl VIII i 1491.

Den nye karakken ble bygget i Morlaix som det største hittil på et bretonsk verft i Bretagne. Opplysningene om storskipet er usikkert, men det hadde større åpninger for større artilleriskyts ombord på hoveddekket og en samlet bestykning på 200 mindre og større skyts. Størrelsen på mannskapet på storskipet er meget usikkert fra minst 400 mann til mellom 1200 og 1500 mann etter ulike antagelser fra en rekke kilder i både England og Frankrike.

«La Cordelière» opererte i den middelhavske delen av den franske flåten i 1501 til 1504 og deltok i flere ekspedisjoner på Middelhavet utenfor Den italienske halvøya, også hadde vært med en ekspedisjonsflåte til Lesbos i Egeerhavet.

Den ble senere returert til den atlantiske delen av den franske flåten som er løst sammensatt av mindre flåtestyrker fra flere landsdeler som Normandie og Bretagne. Der ble «La Cordelière» det bretonske flaggskipet fram til 1512.

Som det sterkeste krigsskipet i artilleristyrke i den franske flåten gav det godt fra seg under slaget ved Brest i august 1512, men ble fanget inn i en blodig entringskamp med «Regent». Senere under kampene begynte en brann å sprede seg og snart var begge skip i brann, senere eksploderte begge. Mellom 1000 og 2000 omkommet, bare 20 fra «La Cordeliére» overlevd. Mellom 400 og 1000 var ombord på det franske storskipet.

Hvordan brannen startet er ikke kjent, men det er antatt hos engelskmennene og franskmennene at skipets kaptein Herve de Portzmoguer nektet å la seg beseires og med vilje startet brannen eller unngikk å forhindre denne.
Ragnar Kristiansen

**Ragnar Kristiansen** (født 19. august 1921 i Oslo, død 26. juli 2000 i Oslo) var en norsk stansearbeider, fotball- og bandyspiller. Kristiansen var aktiv fra 1933, og spilte i flere klubber; Gjøa, Reidulf, Jordan-arbeidernes sportsklub og Varg. Han spilte tre kamper for Frigg i Hovedserien 1955–56 og scoret 1 mål.

## Klubber
* Frigg (''1956, 3 kamper.)

## Referanser
The Isley Brothers

The Isley Brothers er en musikalsk gruppe fra Cincinnati, Ohio, og holder rekorden for å være den gruppen som har vart lengst (fra 1954).

## Referanser


## Eksterne lenker
* 
* 
*
Skjeggfisker

* *[[Polymixia berndti]]*
* *[[Polymixia busakhini]]*
* *[[Polymixia fusca]]
* *Polymixia japonica*
* *Polymixia longispina*
* *Polymixia lowei*
* *Polymixia nobilis*
* *Polymixia salagomeziensis*
* *Polymixia sazonovi*
* *Polymixia yuri*


*'Skjeggfisker''' er en gruppe egentlige beinfisker. Slektskapet til denne gruppen er fortsatt usikkert og plasseringen har vært forandret mange ganger. Nå blir skjeggfiskene av mange regnet som søstergruppe til alle andre delgrupper av Acanthomorpha.
Artene i denne gruppen blir inntil 38&nbsp;cm lange og finnes vanligvis mellom 180 – 640 meters dyp.

## Referanser


## Eksterne lenker
* 
* Tree of Life Besøkt 14. oktober 2007
Pontia

* bare europeiske arter
** *[[Pontia callidice|P. callidice]]*
** *[[Pontia chloridice|P. chloridice]]*
** *[[Pontia daplidice|P. daplidice]]*
** *[[Pontia edusa|P. edusa]]*

***Pontia*** er en slekt av sommerfugler i gruppen hvitvinger.

## Utseende
*Pontia* er en gruppe med middelsstore hvitvinger hvor vingene er hvite og har flere mørke (svarte) flekker, særlig i framvingespissen og ofte langs kanten av bakvingen. Vingeundersiden har markerte grønne flekker. Flukten er rettlinjet og rask.

## Levevis
Larvene lever vanligsvis på planter i korsblomstfamilien (Brassicaceae), men kan også bruke kapersfamilien (Capparidaceae), resedafamilien (Resedaceae) og andre. Noen av artene kan vandre over lange avstander.

## Utbredelse
Slekten har en holarktisk utbredelse, men mangler i det nordlige Europa. Vandrehvitvinge (*Pontia daplidice*) er funnet to ganger i Norge.

## Navnet
Det latinske navnet, kommer av det greske ordet *Pontios*, og betyr *fra havet*, eller *av havet*, og slekten har trolig fått navnet fordi artene noen ganger migrerer i mengder over åpent hav.

## Systematisk inndeling
Slekn *[[Sinopieris]]*, med seks arter i og rundt Kina, er nylig skilt ut fra *Pontia*.

* Ordenen sommerfugler, Lepidoptera
** Gruppen Ditrysia
*** Overfamilien dagsommerfugler, Papilionoidea
**** Familien hvitvinger, Pieridae
***** Underfamilien Pierinae
****** Gruppen Pierini
******* *[[Pontia beckerii]]* (Edwards, 1871) 
******* *[[Pontia callidice]]* (Hübner, 1799-1800) 
******* *[[Pontia chloridice]]* (Hübner, 1808-1813) 
******* vandrehvitvinge, *[[Pontia daplidice]]* (Linnaeus, 1758)
******* *[[Pontia distorta]]* (Butler, 1886) 
******* *[[Pontia edusa]]* (Fabricius, 1777)
******* *[[Pontia extensa]]* (Poujade, 1888)
******* *[[Pontia glauconome]]* (Klug, 1829) 
******* *[[Pontia helice]]* (Linnaeus, 1764) 
******* *[[Pontia occidentalis]]* (Reakirt, 1866) 
******* *[[Pontia protodice]]* (Boisduval & Le Conte, 1830) 
******* *[[Pontia sisymbrii]]* (Boisduval, 1852)

## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7

## Eksterne lenker
* 
* Moths and Butterflies of Europe and North Africa - flott bildesamling.
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* ''Pontia'' på Tree of life
* funet.fi, sjekkliste over artene med utbredelsesdata
Mons (andre betydninger)

**Mons** (latin for «fjell») kan referere til:

* Berg, en landskapsformasjon
* Fjell, en landskapsformasjon
* Mons, en by i Belgia
* Tamkatt av hankjønn
* Mons (navn), et norsk mannsnavn
* RAEC Mons, belgisk fotballklubb
Minstefradrag

Ved inntektsbeskatning i Norge er **minstefradraget** et standardisert fradrag i lønns- og pensjonsinntekter og  andre likestilte inntekter som trekkes fra bruttoinntektsgrunnlaget ved utregningen av alminnelig inntekt. Nytt beløp fastsettes av Stortinget hvert år i Stortingets skattevedtak.

Minstefradragets overordnede formål er å lette saksbehandlingen for skattemyndighetene samt innberetningsplikten for den enkelte skattyter. Reglene om minstefradrag medfører at skattyter får et standardisert fradrag for utgifter som enhver person i alminnelighet pådrar seg i løpet av et år. Minstefradraget letter dermed den enkelte skattyters årlige arbeid med selvangivelsen ved at en rekke typiske utgifter fradragsføres automatisk. Minstefradraget er et alternativ til fradrag for de virkelig medgåtte kostnader i forbindelse med yrkesutøvelse. Skattytere som har større kostnader av denne typen enn de som dekkes av minstefradraget, vil kunne kreve fradrag for de faktiske kostnader i stedet for minstefradaget. Disse utgiftene må i så fall dokumenteres. Minstefradraget som kan kreves, er begrenset både oppad og nedad, men utgjør 43% av skattepliktige lønnsinntekter og 29% av skattepliktige pensjonsinntekter innenfor grensene i inntektssåret 2016. Stortinget vedtar hvert år nye satser for øvre og nedre grense for minstefradraget.

For inntektsåret 2016 er de nye øvre grensene i minstefradraget oppjustert i tråd med forventet lønnsvekst til henholdsvis 91&nbsp;450 kroner for lønnsinntekt og til 73&nbsp;600 kroner for pensjonsinntekt.

## Tabell over satser

## Referanser


## Eksterne lenker
* Skatteloven § 6-30
* Skatteetaten
Valsneset vindpark

**Valsneset vindpark** er en samling på seks vindmøller på Valsneset nord for Botngård i Ørland kommune i Trøndelag.  Den har vært i drift siden november 2006. 

Parken har  fem vindmøller fra den tyske produsenten Enercon GmbH med 2,3 MW, 64,5 m navhøyde og 71 m rotor. 

Total effekt er 11,5 MW. Årsproduksjon er 32 GWh.

Valsneset Vindpark eies og drives av Aneo, tidligere TrønderEnergi. Det er også en liten prototype vindmølle i drift fra Norsk vindkraft forskningsinstitutt Viva AS med 225 kW.


E-70_Valsneset.jpg|ENERCON E-70 i Valsneset vindmøllepark
Valsneset vindmøllepark1.jpg|Oversiktsbilde over Valsneset vindpark, desember 2012


## Referanser


## Kilder
*
* NVE vindkraftverk
* Trønderenergi 

## Eksterne lenker
*
Populasjonsøkologi

**Populasjonsøkologi** er en gren av økologien som omhandler den enkelte arts populasjon i interaksjon med miljøet. Formålet er å forklare fordelingen og forekomsten av artene lokalt eller globalt.

Populasjonsøkologi tar blant annet for seg:
* Populasjonsstørrelse – antall individer
* Populasjonstetthet – antall individer per areal eller volum ved et gitt tidspunkt
* Dispersjon – geografisk fordeling av populasjonen
* Demografi – aldersfordeling innen en populasjon
* Fødsels- og dødsrate
* Livslengde

Populasjonsøkologi kan være til nytte i jakt- og fiske-industri og -forvaltning, skogbruk, landbruk og innen håndtering av utrydningstruede arter.

## Eksterne lenker
*
The Boondock Saints

***The Boondock Saints*** er en actionthriller fra 1999, skrevet og regissert av Troy Duffy. Hovedpersonene i filmen spilles av Sean Patrick Flanery og Norman Reedus som tvillingene Connor og Murphy McManus. De to irske brødrene blir "lovløse" etter at de dreper to medlemmer av den russiske mafiaen i selvforsvar. McManus-brødrene tror at de er på et oppdrag fra Gud, og sammen med deres venn David Della Rocco prøver de å fjerne all ondskapen i Boston – som blant annet inkluderer den russiske og italienske mafiaen. I mellomtiden prøver FBI-agenten Paul Smecker, spilt av Willem Dafoe, å finne ut hvem som begår drapene.

Filmen ble ikke sluppet på kino i etterkant av Columbine-massakren og ble kun vist på noen få skjermer før den ble tatt av plakaten og gitt ut på dvd. Filmen fikk middelmådige anmeldelser, men har idag en kultstatus blant fans.

En oppfølger: The Boondock Saints II: All Saints Day ble sluppet 30. oktober 2009.

## Skuespillere
* Willem Dafoe som spesialagent Paul Smecker fra FBI som får i oppgave å etterforske MacManus-brødrene.
* Sean Patrick Flanery som Connor MacManus. En av MacManus-brødrene. 
* Norman Reedus som Murphy MacManus. Den andre av MacManus-brødrene.
* David Della Rocco som David "The Funny Man" Della Rocco. Håndlanger for Yakavetta og hans gjeng.
* Billy Connolly som Noah "Il Duce" MacManus. Faren til Connor og Murphy.
* Bob Marley som etterforsker David Greenly fra Boston Police Department som får i oppgave å etterforske en rekke mord i Boston-området.
* David Ferry som etterforsker "Dolly" Alapopskalius.
* Brian Mahoney som etterforsker Duffy.
* Richard Fitzpatrick som øverste sjef for hele Boston Police Department.
* Carlo Rota som Giuseppe "Papa Joe" Yakavetta. Leder for en mektig mafia i Boston.

## Referanser


## Eksterne lenker
*
Limnophila sessiliflora

***Limnophila sessiliflora*** er en vannplante som har blitt en populær akvarieplante. 
Den regnes nå som et ugress flere steder i verden hvor den har blitt introdusert.

Stengelen kan bli opptil fire meter lang, med noen få centimeter som stikker over vannflaten.
De bladene som er over vannflaten er mer eller mindre lanseformede. Undervannsbladene er svært annerledes; de er fint oppdelte og fjæraktige.

Blomster er ikke vanlige. De er blå, fiolette, rosa eller lavenderfarget.

## Eksterne lenker
*
Limnophila

* *[[Limnophila aromatica|L. aromatica]]*
* *[[Limnophila aquatica|L. aquatica]]*
* *[[Limnophila sessiliflora|L. sessiliflora]]*

***Limnophila*** er en gruppe planter i kjempefamilien. Det vitenskapelige navnet kommer fra latin og betyr «dam-elskende», en referanse til at de lever i vann.

## Eksterne lenker
*
Bergen (andre betydninger)

**[[Bergen]]** er den nest største byen i Norge.

**Bergen** kan også vise til:

* Tettstedet Bergen
* Bergen auf Rügen, en by i Tyskland
* Bergen (Landkreis Celle), en by i Niedersachsen i Tyskland
* Bergen (Limburg), en kommune i provinsen Limburg i Nederland
* Bergen (Noord-Holland), en kommune i provinsen Noord-Holland i Nederland
* Bergen op Zoom, en by i provinsen Noord-Brabant i Nederland
* Bergen-Belsen, en nasjonalsosialistisk konsentrasjonsleir i Tyskland
* Bergen County, et fylke i New Jersey i USA
* Mons (nederlandsk Bergen), en kommune i Belgia
* Perná (tysk Bergen), en landsby og kommune i Sydmähren i Tsjekkia
* Steve von Bergen, sveitsisk fotballspiller
* KNM «Bergen» (F 301), norsk fregatt i Oslo-klassen
* KNM «Bergen» (jager), norsk jager fra etterkrigstiden
* Bergen (Nord-Dakota)
Åna fengsel

**Åna fengsel** er et fengsel i Hå kommune i Rogaland. Det er et av Norges største fengsler og har plass til 179 innsatte; 165 i en høysikkerhetsavdeling og 24 i en avdeling med åpen soning. Fengselet er kun for mannlige innsatte. Det finnes et gjerde rundt luftegården i høysikkerhetsavdelingen, på omtrent 10 meter, men ingen mur rundt fengselet. Det finnes tilfeller der personer har rømt. 

Åna fengsel var også fram 2019 en av Norges største gårder, blant annet med omtrent 100 melkekyr.

## Lukket avdeling
I den lukkede avdelingen var det tidligere firemannsceller. Åna fengsel var det eneste fengselet i Norge som har så mange innsatte på samme celle. Denne ordningen har blitt kritisert som uverdig. Ordningen med firemannsceller opphørte i oktober 2010. Åna fengsel ble i første tiår av 2000-tallet kritisert for store narkotikaproblemer, men det var samtidig et faktum at problemet med utstrakt narkotikaomsetning og -bruk var felles for de fleste fengsler i Norge. 

## Åpen avdeling
De 24 åpne soningsplassene ble åpnet i 2006, og består av leiligheter med fire personer i hver boenhet. Denne avdelingen er hovedsakelig for innsatte som er i sluttfasen av sin soning.

## Gårdsdrift
Foruten å være et av Norges største fengsel er Åna også et av landets største gårdsbruk, med 1330 dekar dyrket jord.
Det dyrkede arealet brukes til fôrproduksjon og korn. Eng til slått og beite utgjør ca. 650 dekar. Grønnfôrvekster, poteter, rotvekster og grønnsaker ca. 100 dekar.

I fjøset er det plass til ca. 100 melkekyr i tillegg til om lag 120 kalver og ungdyr. Fjøset ble i 1994 ombygget til moderne løsdrift. Grisehuset har plass til ca. 20 purker og 100 slaktegris. Her ble det drevet kombinert produksjon, dvs at det fôres smågriser fram til slakt.

Åna fengsel hadde fra 2003 til 2009 det eneste gårdsbaserte biogassanlegget i drift i Norge. Anlegget, som fortsatt er i drift, nå ved bruk av gjødsel fra nabogårder, benyttet gjødsel fra storfe fra egen gård og fiskeavfall fra et lokalt behandlingsanlegg.

Gårdsdriften i fengselet ble avviklet f.o.m. 2019 grunnet økning av tungt kriminelt innsatte, som gjorde at det ikke lenger var mange nok med høy nok sikkerhetsklarering til å gå ute og drive gården.

## Historie
Åna fengsel har opprinnelse som tvangsarbeidsanstalt. Opstad tvangsarbeiderhus ble åpnet i 1915, og var en anstalt med tvangsarbeid for løsgjengere fram til løsgjengerlovens bestemmelser om tvangsarbeid ble opphevet i 1970. Anstalten skiftet da navn til Åna kretsfengsel, og var sete for Vestre fengselsdistrikt fram til 2000. Navnet på fengselet ble senere endret til Åna fengsel.

## Referanser


## Eksterne lenker
* www.kriminalomsorgen.no
* Åna fengsel
SpareBank 1 SMN

**SpareBank 1 SMN** er en regional, selvstendig sparebank med hovedkontor i Trondheim. Banken er ledende i Trøndelag og på Nordvestlandet og har 46 kontorer i 42 kommuner.  

SpareBank 1 SMN konsernet har, med sine datterselskaper, i underkant av 1600 ansatte. Banken er organisert etter en modell som tar utgangspunkt i bankens 223.000 privatkunder og 15.000 bedriftskunder, hvor makten i størst mulig grad ligger hos kontor og rådgivere. Banken er organisert i avdelingene Privatmarked, Næringsliv, Organisasjon og utvikling, Kommunikasjon og samfunn samt Konsernfinans.

SpareBank 1 SMN er et resultat av flere fusjoner av lokale sparebanker i Trøndelag og banken har en forvaltningskapital per 31. desember 2023 på 232 milliarder kroner. Banken har 46 kontor og hele konsernet har mer enn 1400 ansatte.

Banken har røtter tilbake til 1823 da Trondhjems Sparebank ble etablert. I 1975 fusjonerte Trondhjems Sparebank, Strindens Sparebank og Støren Sparebanker til Trondhjems og Strindens Sparebank. SpareBank 1 SMN ble etablert i 1984 da 23 sparebanker i Trøndelag slo seg sammen for å danne en regionbank. I 1988 ble Spareskillingsbanken en del av banken. Banken var med på etableringen av SpareBank 1 Alliansen i 1995. Banken vokste videre gjennom kjøpet av Romsdals Fellesbank i 2005, og gjennom overtakelse av BN Bank sin avdeling i Ålesund i 2009 samt fusjon med Sparebank1 Søre Sunnmøre i 2023.

Banken utstedte grunnfondsbevis i 1994 og ble notert på Oslo Børs under egenkapitalbevis med tickerkoden *MING*.

## Referanser
Nittedalskalderaen

**Nittedalskalderaen**, også kalt **Nittedal cauldron**, er en kaldera i Oslofeltet med en diameter på 11-12 km som strekker seg fra Grefsen–Grorud i sør til Nittedal i nord. Kalderaen ble dannet ved vulkansk aktivitet i Oslofeltet i permtiden og senere kollaps av vulkanens magmakammer som fikk området til å synke 800–1000 meter.

Feltundersøkelser ved inngangen til 1970-tallet utdypet vår forståelse av Nittedalkalderaens form. I vest er sporene etter kalderaen skjult av senere inntrenging av blant annet nordmarkitt. Flere buete grenser for dypbergarter i Nordmarka antyder at flere "druknede" kalderaer kan bli avdekket i fremtiden. 

Deler av kalderagrensen, en «ringgang», kan observeres på nordsiden av Ørfiskebekken vest for Nittedal stasjon, videre over Lørenskoghøgda og mot Mellomkollen.

Alungsjø-feltet sør i kalderaen som sank inn 800-1000 meter har en uvanlig fin lagrekke av vulkanske og sedimentære bergarter.

Flere gruver er anlagt på kobbermineraler i Nittedalkalderaen, i Nittedal blant annet Rotnes-, Rudskogen- og Skredderud-skjerpene, i Oslo Gruesletten-, Rødtvedt-, Linderud- og Grorud-gruvene.

## Referanser
Shonda Rhimes

**Shonda Rhimes** (født 1970) er en amerikansk manusforfatter, regissør og produsent. 

Hun er kjent for å stå bak TV-seriene *[[Grey's Anatomy]]*, *[[Private Practice]]* og *[[Scandal]].* Rhimes har også vært produsent for serien *[[Off the Map]]* og er skaper av TV-serien *Scandal*. 

## Utmerkelser
*  Honorær kommandørridder av Order of the British Empire (2024)

## Referanser


## Eksterne lenker
* 
* 
*
Kriminalnoveller

**En kriminalnovelle** er en litterær sjanger.

## Kriminalnovellens historie

Kriminalnovellen så sitt lys for første gang i 1841 med Edgar Allan Poes historie *[[Mordene i Rue Morgue]]*. Poe gav også ut to historier til med amatørdetektiven C. August Dupin. 

Åtte år etter at *Mordene i Rue Morgue* ble utgitt døde Poe, bare 40 år gammel, og det kom ingen ny kriminalnovelle som er verd å snakke om før legen Arthur Conan Doyle gav ut sin første kriminalnovelle om hans berømte detektiv Sherlock Holmes. Den første novellen av i alt 56 noveller om Holmes var *[[Skandale i Böhmen]]* som ble trykket i Strand Magazine i 1888. Sherlock Holmes-historiene tok av som ild i tørt gress. Men i 1893 bestemte Doyle seg for å ta sin detektiv av dage, fordi Doyle fryktet at Holmes ville overskygge hans øvrige ambisjoner.

Tomrommet etter Holmes' død var imidlertid stor hos folk, og selv om mange prøvde å fylle det var det ingen som klarte det i samme grad som Doyle. Det varte dog ikke lenge før Doyle fikk et tilbud han ikke kunne si nei til, og dermed ble det enda flere historier om Holmes og Watson.

## Årene før og etter andre verdenskrig
Før andre verdenskrig var kriminalnovellen nesten like viktig som kriminalromanene. Det var mange viktige kriminalforfattere som i store deler av sine karrierer skrev noveller, som G.K. Chestertons mange noveller om presten Fader Brown som løste mysterier. Agatha Christie har skrevet over 50 kriminalnoveller om Hercule Poirot og en del om miss Marple, som ble lansert i novelleform i 1928.

Dorothy L. Sayers gav også ut en betydelig mengde noveller om Lord Peter Wimsey, og John Dickson Carr skrev også en god del noveller. Noe av dem var om Gideon Fell mens andre var om Oberst March, hvor sistnevnte kun opptrer i novelleform. Carr skrev også noveller uten detektiver, som den skumle Blind Hette som er et «lukket rom-mysterium».

Årene etter andre verdenskrig dukket det opp en tøffere sjanger, «hardkokt krim», hvor forfattere som Raymond Chandler og Dashiell Hammett bidro.

Det dukket også opp kriminalmagasiner som inneholdt kriminalnoveller. Disse magasinene var blant annet *[[Ellery Queen's Mystery Magazine]]* og *[[Alfred Hitchcock's Mystery Magazine]]*. Mannfolkmagasinet *[[Playboy]]* utgav også en del av Roald Dahls særegne noveller.

## Viktige forfattere av kriminalnoveller

*Edgar Allan Poe
*Arthur Conan Doyle
*G.K. Chesterton
*Raymond Chandler
*Dashiell Hammett
*Dorothy L. Sayers
*Gunnar Staalesen
*John Dickson Carr
*P.D. James
*Fredrik Skagen
*E. C. Bentley
*Colin Dexter
*Roald Dahl
*Stanley Ellin
Bessakerfjellet vindpark

**Bessakerfjellet vindpark** er et vindkraftverk på Bessakerfjellet ved Bessaker i Åfjord kommune i Trøndelag.  Den ble bygget juli til november 2007 med tolv vindmøller og tretten til ble bygget sommeren 2008. Offisiell åpning var 3. oktober 2008. Vindparken eies og drives av Aneo, tidligere TrønderEnergi. 

Vindmøllene er fra den tyske produsenten Enercon GmbH og har en effekt på 2,3 MW, 64,5 m navhøyde og 71 m med rotorblader. Med 57,5 MW var vindparken nest størst i Norge pr. 2008, årlig nominel produksjon er 175 GWh. TrønderEnergi angir produksjon till 162 GWh, men kan i goe år være 183 GWh.

12 kilometer vei har blitt bygd på fjellet for å betjene vindparken, som er fordelt over et område på 3,5 km². 

Skomakerfjellet vindkraftverk ble tidligere kalt Bessakerfjellet II.

## Kraftproduksjon

## Referanser


## Eksterne lenker
*
* NVE vindkraftverk
* Omtale av Bessakerfjellet vindpark hos TrønderEnergi 
* Entreprenørfirma Syltern for Bessakerfjellets infrastruktur, flere bilder
* Enercon
Inertgass

**Inertgass** er en dekkgass som brukes når man ønsker at en spesiell kjemisk reaksjon ikke skal skje. 

## Brannslokking
Gass som ikke vil reagere med stoffene som brenner og tar opp plassen for oksygen i lufta er brukt for eksempel i Halon-anlegg for automatisk brannslokking. En tank med brennbare væsker kan fylles med inertgass når væsken tømmes ut, for å redusere eksplosjonsfare. Eksos fra en motor kan også brukes som slik inertgass.

Det vil være fare ved å gå inn i slike tanker uten egen lufttilførsel, fordi surstoffmangelen fort gjør at personen mister bevisstheten.

## Sveising
Oksygen i lufta kan bli omdannet til ozon ved sveising. Dette kan hindres ved å fjerne luft ved at sveisingen skjer i gass som tilføres ved gassdekket buesveising. Gassen brukes i forbindelse med LMIG-sveising (L-Metall inert gas)MIG-sveising (Metal inert gas), TIG-sveising (Tungsten inert gas), rørtrådsveising, plasmasveising og lettmetallsveising.

Inert vil si ikke aktiv, det betyr at gassen ikke reagerer med sveisebadet på noen som helst måte, i motsetning til en aktiv gass. Hensikten med en ikke-aktiv sveisegass vil være å beskytte sveisefugen mot atmosfærisk forurensing. Med andre ord, mot å inngå forbindelser med oksygen og nitrogen i luften. 

Eksempler på en inertgass kan være argon, helium, eller blandinger som Ar+C02, Ar+02 og He+Ar. Ved å blande gasser oppnår man forskjellige sveiseegenskaper og endrer inntregningsprofilen på sveisen. «Secure» og "mison" er handelsnavn på en gassblanding av Argon (Ar), kulldioksid (CO2) og NO.

## Kilder
*
White Rabbit

**«White Rabbit»** er en psykedelisk rock-sang skrevet av Grace Slick mens hun var med i The Great Society (band). Hun tok den med til Jefferson Airplane, som oppnådde 8.-plass på de amerikanske hitlistene med singelutgivelsen av sin innspilling. Jefferson Airplane hadde sangen med på *[[Surrealistic Pillow]]* (1967).

Teksten er inspirert av *[[Alice i Eventyrland]]* (1865) og *[[Gjennom speilet]]* (1871)  av Lewis Carroll, mens den musikalske oppbygningen henter inspirasjon både fra Miles Davis' *[[Sketches of Spain]]* (1960) og *[[Boléro (musikkstykke)|Boléro]]* (1928) av Maurice Ravel.

## Personell
* Grace Slick – vokal
* Jorma Kaukonen – leadgitar
* Paul Kantner – rytmegitar
* Jack Casady – bass
* Spencer Dryden – trommer

## Referanser
Jefferson Airplane Takes Off

***Jefferson Airplane Takes Off*** er det første studioalbumet til den San Francisco-baserte rockegruppa Jefferson Airplane. Det ble gitt ut 1. september 1966. Besetninga på albumet avviker fra den som skulle bli gruppas faste, og det har mer preg av folkrock enn det hardere, psykedeliske soundet som gruppa seinere ble en eksponent for. 

## Sporliste
#«Blues from an Airplane» (Marty Balin / Skip Spence)  – 2:10
#«Let Me In»              (Marty Balin / Paul Kantner) – 2:55
#«Bringing Me Down»       (Marty Balin / Paul Kantner) – 2:22
#«It's No Secret»         (Marty Balin) – 2:37
#«Tobacco Road»           (Clay Warnick) 3:26
#«Runnin' 'Round This World» (Marty Balin / Paul Kantner) – 2:39
#«Come Up the Years»      (Marty Balin / Paul Kantner) – 2:30
#«Run Around»             (Marty Balin / Paul Kantner) – 2:35
#«Let's Get Together»     (Chester Powers) – 3:32
#«Don't Slip Away»        (Marty Balin / Skip Spence) – 2:31
#«Chauffeur Blues»        (Lester Melrose) – 2:25
#«And I Like It»          (Marty Balin / Jorma Kaukonen) – 3:16

* «Tobacco Road» er kreditert Clay Warnick på LP-en, men er skrevet av John D. Loudermilk.

## Besetning
*Marty Balin – vokal, rytmegitar
*Signe Toly Anderson – vokal, perkusjon
*Jorma Kaukonen – gitar
*Paul Kantner – rytmegitar, vokal
*Jack Casady – bass
*Skip Spence – trommer

## Kilder
* 

## Eksterne lenker
*
Direkte ordførervalg under kommunevalget 2003

**[[Direkte ordførervalg]] under kommunevalget 2003** ble arrangert i 33 kommuner. Det ble arrangert valg i ytterligere to kommuner, men i Vågan oppnådde man ikke en valgdeltakelse på over 50 % mens i Skånland ble det stemmelikhet. I begge tilfeller ble ordførerfordelingen bestemt av det nye kommunestyret. Salangen skulle arrangere, men har trakk den ene kandidatene seg og sittende ordfører Ivar B. Prestbakmo var eneste kandidat.

## Ordførernes partitilknytning

## Ordførere

## Eksterne lenker
* Om valgmetodene hos NRK
* Kilde (SSB)
Tor-Marius Gromstad

**Tor-Marius Gromstad** (1989–2012) var en fotballspiller som spilte for Stabæk Fotball. 

Gromstad tok over drakt nummer 16 i Stabæk etter Christian Holter som la opp etter 2005-sesongen. Han kom til Stabæk fra FK Arendal i 2007. Han hadde sine første kamper i 2008 sesongen, og spilte totalt 43 kamper hvorav 29 fra start.

Gromstad kunne spille som både midtstopper og back, men han trivdes aller best i rollen som sentral midtbanespiller. 

Tor-Marius Gromstad var tillitsvalgt i Norske Idrettsutøveres Sentralorganisasjon.

14. mai 2012 ble han funnet død etter å ha blitt meldt savnet 12. mai.

## Referanser




## Eksterne lenker
* Profil hos Stabæk Fotball
* Profil hos FK Arendal
Kjell Veivåg

**Kjell Magne Veivåg** (født 21. august 1946) er en norsk politiker fra Venstre. 

I perioden 2001-2003 var Kjell Veivåg byråd for kultur og utdanning i Oslo, og fra 2007 til 2011 var han nestleder i bystyrets komité for kultur og utdanning . Han var Venstres kandidat til ordførervervet ved bystyrevalget i 2007.

I november 2008 ble han nominert som 5. kandidat på Oslo Venstres liste ved stortingsvalget i 2009.

Veivåg er utdannet cand.jur. fra Universitetet i Oslo med spesialfag arbeidsrett, og han har studier i ledelse fra Bedriftsøkonomisk Institutt (BI). Han har hatt en rekke styreverv knyttet til norske og internasjonale studie- og læringsmiljøer. Han sitter i styret for Sunnaas sykehus.

Kjell Veivåg har tidligere bl.a. vært rektor og direktør for undervisning i NKS-Gruppen.
ViaNova

**ViaNova AS** er holdingselskap for de to selskapene Vianova Systems og ViaNova Plan og Trafikk. Selskapet ble etablert i 1988 i nært samarbeid med firmaet Dr.ing Aas-Jakobsen for å tilby rådgivende ingeniørtjenester innenfor samferdsel, med spesiell vekt på bruk og utvikling av programvare innenfor denne bransjen. Hovedkontoret er i Sandvika, Bærum. ViaNova deltok på en rekke interessante vegprosjekter i det sentrale Østland, som Festningstunnelen, Svartdalstunnelen, Ekebergtunnelen m.v.

Etter at selskapet på 1990-tallet hadde vokst fra 25 ansatte til 70 og hadde fått stor suksess med IT-systemet Novapoint (tidligere *NovaCAD*), som ble tatt i bruk over hele Norden, ble det i 2000 gjennomført en fisjon som førte til opprettelsen av et selskap for planlegging og prosjektering av veger og gater og et selskap som arbeidet med IT.

## Referanser


## Eksterne lenker
* ViaNovas hjemmeside
* Vianova Systems offisielle hjemmeside 
* ViaNova Plan og Trafikk offisielle hjemmeside
Nyhetsanker

:*Oppslagsordet «Ankermann» omdirigeres hit. Det kan også være en mann som har siste etappe på en [[stafett]].*
**Nyhetsanker** eller bare **anker** er en vanlig betegnelse på programlederen i et nyhetsprogram på fjernsyn eller radio. Gjennom sin programlederrolle kan enkelte journalister bli svært kjente for publikum.

Begrepet er hentet fra amerikansk TV hvor betegnelsen «anchor» med denne betydningen kom i bruk rundt 1950.

## Referanser


## Eksterne lenker
*
Helge Bjønsaas

**Helge Bjønsaas** (født 21. mai 1968, i Haugesund) er en tidligere fotballspiller. I løpet av karrieren spilte han for klubbene SK Haugar, IK Start, Viking FK og . Han er mest kjent som midtstopper hos Start.

Sommeren 2008 overtok han treneransvaret for tredjedivisjonsklubben FK Donn.

## Eliteseriekamper
Han spilte for Start i fem sesonger, fra  til og med . I den tiden spilte han 101 kamper og scoret 10 mål. Fra 1997 hadde han to sesonger for Viking hvor han spilte 46 kamper og scoret 2 mål. Så spilte han for Start igjen i  til . Han fikk 46 kamper de sesongene og scoret 7 mål. Totalt har han spilt 193 kamper i eliteserien og scoret 12 mål.

## Referanser
Abd al Malik (rapper)

**Abd al Malik** (født 14. mars 1975 i Paris) er en fransk rapper, «slammer» og komponist. Han er tidligere medlem av N.A.P. (New African Poets) og har utgitt to soloalbum, samt en selvbiografisk bok om sin oppvekst i Strasbourg. I 1999 konverterte han til islam og fant senere sin spirituelle plass i sufismen. I dag er han gift med sangerinnen Wallen og har en sønn, Muhammed Hamza.

## Biografi
Abd al Malik, opprinnelig het han Régis Fayette-Mikano, ble født i Paris og er sønn av en statsfunksjonær. Familien bodde mellom 1977 og 1981 i Brazzaville, hovedstaden i Republikken Kongo. De flyttet siden til Strasbourg. Etter foreldrenes skilsmisse bodde han sammen med sin mor som alene oppdro de syv barna.

Abd al Malik beskriver selv, i sin bok *Qu'Allah benisse la France*, sitt «dobbeltliv», som skoleflink og pliktoppfyllende sønn på den ene siden, mens han på den andre siden var lommetyv og senere doplanger. Selv så han ikke noen moralsk motsetning mellom de to livene han levde, men etter hvert oppgav han den kriminelle virksomheten og konverterte til islam. Han var aktiv som «predikant» for den spesielle form for islam man finner i de franske forstedene. Det nye dobbeltlivet var nå delt mellom hans forsøk på leve som en god muslim og hans gryende musikerkarriere. Han ble bedt om å oppgi musikken for å bli en bedre muslim, men i stedet oppgav han denne formen for islam og skulle senere finne veien inn i sufismen. Abd al Malik er nå talsmann for en islam som legger vekt på univerisalisme, antirasisme og mangfold, fremfor ekstremisme og fundamentalisme. I 1999 ble han offisielt disippel av den marokkanske spirituelle lederen Sidi Hamza al Qâdiri Boutchichi.

## Musiker
Abd al Malik, tidligere leder for gruppen NAP (New African Poets), utgav sitt første soloalbum i 2004, *Le face à face des cœurs*. Hans siste album, *Gibraltar*, utkom i 2006. Hans musikk er vanskelig å plassere i en bestemt sjanger. Selv om det først og fremst kan betegnes som rap drar han veksler på f.eks. slamming og jazz, samt arabisk og afrikansk musikk. Han nevner blant annet Jacques Brel, Miles Davis, Jean-Paul Sartre, Albert Camus, Malcolm X som sine inspirasjonskilder.

Abd al Malik er også med på albumet til Beni Snassen, Spleen et idéal, som kom ut 21. januar 2008. Beni Snassen består av Mattéo Falkone, Hamcho, Bil'in, N.A.P., Wallen og  Badr-Fabien Coste.

## Forfatter
I 2004 utgav han boken *Qu'Allah benisse la France*, en selvbiografisk bok om sin oppvekst og møte med islam, og senere sufismen. Han fremstår i boken som talsmann for sufismen og Islam sine universialistiske, antisrasistiske og tolerante sider, og som motstander av all form for ekstremisme og militante retninger innenfor islam.

## Diskografi
* 2004: *[[Le Face à face des cœurs]]*
* 2006: *[[Gibraltar (album)|Gibraltar]]*

## Referanser


## Eksterne lenker
* 
* 
* 
*
Eurythmics

**Eurythmics** var et new wave- og synthpopband som ble startet i 1980 med Annie Lennox og Dave Stewart. Gruppen var en eksponent for blant annet new romantic-sjangeren, men mer i krysningspunktet elektronica/soul på grunn av Lennox' stemme.

Eurythmics har oppnådd stor kommersiell suksess over hele verden. Lennox og Stewart har mottatt tilsammen elleve Brit Awards, som er rekord i Storbritannia, samt flere Ivor Novello priser, fem Grammies og én Oscar (Annie Lennox for sangen Into the west fra filmen Ringenes Herre III - Atter en konge. Eurythmics ble innvotert i Rock and Roll Hall of Fame i 2022.

Gruppens gjennombrudd kom i 1983 med albumet *[[Sweet Dreams (Are Made of This)]]*, som også er navnet på en av deres mest kjente sanger.

Eurythmics hadde pause fra 1990 til 1998 for å konsentrere seg om soloprosjekter, men i 1999 møttes Lennox og Stewart igjen og besluttet seg for gi ut et siste studioalbum Peace med påfølgende verdensturné. Peace inneholder blant andre hit-singlene 17 again og I Saved the World Today. I 2005 ga de ut to nye låter på samlealbumet Ultimate Collection, hvorav I've Got A Life ble deres foreløpig siste singel, før douen ble oppløst.

Eurythmics var kjent for sine nyskapende og spesielle musikkvideoer, blant annet spilte de inn videoer til alle sangene på albumet Savage fra 1987. De hadde også sitt eget videoproduksjonsselskap The Oil Factory, som ble drevet av Daves bror John Stewart.

## Diskografi

### Album

### Singler

## Referanser


## Eksterne lenker
* 
* 
* 
* 
* Ethrill.net 
* Eurythmics Video Visionaries
* The Ultimate Eurythmics Discography
Avni Pepa

**Avni Pepa** (født 14. november 1988) er en norsk-kosovisk fotballspiller for den norske klubben Arendal Fotball. Han er forsvarsspiller.

I deler av 2007-sesongen var han utleid til Mandalskameratene og deler av 2008-sesongen var han utleid til Vindbjart.
Han var i 2009-sesongen utlånt til Fram Larvik 

I 2010-sesongen klarte Pepa mer eller mindre og spille seg til fast plass på A-laget til Start.

Avni Pepa skal i 2012 sesongen ta del i Sandnes Ulfs første sesong på øverste nivå. Pepa gikk gratis fra Start til Sandnes etter at han ikke fikk fornyet kontrakt med Start som rykket ned fra Tippeligaen.

## Eksterne lenker
* 
* Avni Pepa på www.nifs.no
Jane Bolin

**Jane Matilda Bolin** (født 11. april 1908, død 8. januar 2007) var den første afrikansk-amerikanske kvinna som tok eksamen ved Yale Law School. I 1939 blei hun dommer i familierettssaker i New York by, og hun var dermed den første svarte, kvinnelige dommeren i USA.

## Liv og virke
### Bakgrunn
Bolin blei født i Poughkeepsie i New York som den yngste av fire søsken. Faren, Gaius Charles Bolin, var den første afrikansk-amerikaneren som gikk ut fra Williams College og blei advokat. Mora, Matilda Ingram Bolin (født Emery), var engelsk. Hun døde da Bolin var åtte år gammel.

Da Bolin studerte ved Wellesley College i Massachusetts, var det bare en annen svart student i kullet. Hun blei i stor grad oversett av de hvite studentene og bodde ikke på campus. Hun ønska å studere jus ved Yale Law School, men blei fraråda dette av en rådgiver på Wellesley, både på grunn av hudfarge og kjønn. Gode karakterer gjorde likevel at hun kom inn på Yale. Hun var der den eneste svarte studenten, og det var bare to andre kvinnelige studenter.

I 1931 tok hun juridisk eksamen som den første afrikansk-amerikanske kvinna ved Yale, og året etter fikk hun advokatgodkjenning i New York. 

### Karriere
Hun arbeidde så en periode hos faren i Poughkeepsie. I 1936 stilte Bolin til valg for republikanerne til delstatsforsamlinga i New York, men tapte. Hun blei så ansatt ved byens juridiske kontor. I 1939 blei hun utnevnt til dommer i familiesaker (Domestic Relations Court, fra 1962 Family Court), ei stilling hun hadde fram til pensjonsalderen i 1979. I dommervervet arbeidde hun for å motvirke raseskille og fordommer i barneverns- og familiesaker. Også ellers var Bolin aktiv for retten til utdanning og for barns rettigheter for øvrig. Hun hadde styreverv i flere borgerrettsorganisasjoner, blant annet National Association for the Advancement of Colored People (NAACP), og mottok æresbevisninger fra flere universiteter.

## Referanser


## Eksterne lenker
* Jane Bolin, omtale og bilde i US National Portrait Gallery
* Jane Bolin, omtale i African American Registry
* Ukas person, ved Wellesley College, 10. juli 2000
* Jane Bolin , omtale hos advokatforeninga American Bar Association 2002
* Radiosending15. january 2004 (Real Audio)
*  Nekrolog, *[[The New York Times]]*, 10. januar 2007
* Nekrolog, Fox News, 11. januar 2007
* Nekrolog, *[[The Times]]*, 7. februar 2007
Trambesòs

**Trambesòs** er et trikkenettverk i Catalonia som knytter sammen Sant Adrià de Besòs og Badalona med Barcelona. Den opprinnelige linja, T4, åpna 8. mai 2004 og går fra *Ciutadella-Villa Olímpica* til Sant Adrià de Besòs. Den andre linja, som åpna 13. oktober 2006, heter T5 og går fra Glòries til Gorg i Badalona.

Trambesòs er en del av «Barcelona Tramvía» og komplementerer Trambaix, som går i den sørvestlige delen av Barcelona.

## Eksterne lenker
*  (på katalansk og spansk)
* Linjekart for Trambesòs
Port de Barcelona

**Port de Barcelona** («Barcelona havn») er hovedhavna til den katalanske byen Barcelona, og ligger mellom munningen til elva Llobregat og bydelen Barceloneta. 

Det store antallet turister i byen har gjort havna til Middelhavets viktigste, og verdens nest viktigste, havn for cruiseskip. Den er også en av Middelhavets viktigste havner for frakt av gods. Havna huser fire ulike aktiviteter: cruiseskip, ferjer og sportsbåter og frakt av gods. Hver av disse aktivitetene har sitt eget område.

Havna skal utvides ved å flytte munningen til Llobregat to kilometer sørover. Dette vil gi den fem nye terminaler en brygge på 1 300 meter som skal gi plass til de store cruiseskipene.

## Eksterne lenker
*
Trambaix

**Trambaix** er et trikkenettverk som knytter sammen Baix Llobregat med sentrum av Barcelona i Catalonia, Spania. Det åpna 5. april 2004. Trambaix har tre linjer, T1, T2 og T3. Alle lenjene starter ved Plaça Francesc Macià og ender opp henholdsvis ved stasjonene *Bon Viatge*, *Sant Martí de l'Erm* og *Sant Feliu-Consell Comarcal*.

Trambaix er en del av «Barcelona Tramvía»-systemet, og komplementer Trambesòs som går i den sørøstlige delen av byen.

## Eksterne lenker
*  (på katalansk og spansk)
* Uoffisiell hjemmeside for trikken
* Trikk i Barcelona
Torre Jaume I

**Torre Jaume I** er et 107 meter høyt tårn av stål i den katalanske byen Barcelona. Tårnet ble bygd i 1931 og er tegna av Carlos Boigas. Det er verdens nest høyeste kabelbanestolpe, og er en del av kabelbanen mellom Torre Sant Sebastià og Montjuïc. Torre Jaume I har også en utsiktsplattform hvor man kan se utover havna.

## Eksterne lenker
* 
* Tårnets profil
* Proporsjonstegning av tårnet
Kellie Martin

**Kellie Noelle Martin** (født 16. oktober 1975) er en amerikansk skuespiller og stemmeskuespiller. Hennes første opptreden var i TV-serien *[[Father Murphy]]* som varte fra 1981 til 1983.

## Referanser


## Eksterne lenker
*
Torre Sant Sebastià

**Torre Sant Sebastià** er et 78 meter høyt tårn ved havna i den katalanske byen Barcelona. Det ble bygd i 1931 og er startpunktet for kabelbanen som går via Torre Jaume I og opp til Montjuïc.

## Eksterne lenker
* Emporis: Torre Sant Sebastià
* Proporsjonstegning av Torre Sant Sebastià
* Structurae: Torre Sant Sebastià
Volos

**Volos** (gresk: Βόλος, uttales «Vólos») er en havneby ved kysten av Thessalia periferi i Hellas, og hovedstad i Magnesia prefektur. Byen er et sentrum for jordbruk og et kommunikasjonsknutepunkt, forbundet via jernbane med havnebyen Thessaloniki («Salonika») og Athen.

Byen ligger i Den pagasetiske bukt, omtrent midtveis mellom det greske fastlandet og rundt 326&nbsp;km nord for Athen og 215&nbsp;km sør for Thessaloniki. Volos er det eneste utløpet til havet fra Thessalia, landets største jordbruksregion. Med et innbyggertall på 144&nbsp;420 i folketellingen fra 2011 er byen en viktig industrisenter, og havnen et bindeledd mellom Europa, Midtøsten og Asia. Den moderne byen Volos ligger på områdene til de antikke byene Demetrias, Pagasae og Iolkos. Sistnevnte er kjent som sagnhelten Jasons fødested; herfra la han angivelig ut på sin seilas med argonautene, på jakt etter det gylne skinn.

Volos er den nyeste av de greske havnebyene med en stor andel moderne bygninger som følge av jordskjelvene 19. og 21. april 1955. Det siste skjelvet etterlot syv omkomne og 108 skadet, med 90-95% av boligene enten ødelagt eller ubeboelige. Rundt 50&nbsp;000 personer var hjemløse. Den greske hær og marine, samt hjelpeorganisasjoner, stod for førstehjelp. Mannskap fra de amerikanske jagerne USS «Albany» og USS «William M. Wood» som lå i havn da katastrofen inntraff, tok seg også av skadete. Alle offentlige bygg var rasert, og befolkningen bodde i telt. Også norske byer ble bedt om pengehjelp til gjenreisningen.

Volos omfatter kommunene Volos, Nea Ionia og Iolkos, foruten også en rekke mindre samfunn i forstedene. Byens økonomi er basert på manufaktur, handel, servicenæring og turisme. Byen huser universitetet i Thessalia, og har også fasiliteter for konferanser, utstillinger og store sportshendelser, foruten kulturelle og vitenskapelige hendelser. Volos deltok i Sommer-OL 2004 og har også vært vert for en rekke andre sportsarrangementer, blant andre EM i friidrett.

## Personer
*Jason, helt fra antikken
*Pelevs, en helt fra antikken
*Giorgio de Chirico (1888–1978)
*Sofia Vembo, (1910–1978), skuespiller
*Theophilos Hatzimihail (1871–1934), kunstmaler
*Fedon Gizikis (1917 – 1999), gresk politiker
*Vangelis (født 1943), komponist og musiker

## Referanser


## Eksterne lenker
* Det arkeologiske museum i Volos
* Infovolos: Volos' byportal (gresk)
* Universitetet i Thessalia (gresk)
* Drury University Center i Volos (engelsk)
James Bausch

**James Aloysius Bernard Bausch** (født 29. mars 1906, død 9. juli 1974) var en amerikansk friidrettsutøver.

I OL 1932 i Los Angeles vant han gullmedaljen i tikamp. I sin tredje tikampkonkurranse over hode satte han ny verdensrekord med 8462,235 poeng. Dette resultatet tilsvarer 6736 poeng på poengskalaen fra 1985 som brukes i dag (2007).

## OL-medaljer
* 1932  Los Angeles -  **Gull** i friidrett, tikamp

## Referanser


## Eksterne lenker
*
Heksene (opera)

***Heksene*** er en opera for barn komponert av Marcus Paus, med libretto av Ole Paus. Den bygger på barneboken *[[Heksene]]* av Roald Dahl.

Operaen ble bestilt av Gloppen Musikkfest, og ble fremført første gang i Odda under Hardanger Musikkfest i mai 2008. Den ble deretter fremført under Gloppen Musikkfest på Sandane i august 2008. Denne første produksjonen av operaen hadde Johann Henrik Neergaard som regissør og Per Kristian Skalstad som dirigent.

Operaen ble støttet av Gloppen kommune, Sogn og Fjordane fylkeskommune og Norsk kulturråd.

## Referanser


## Eksterne lenker
* Gloppen Musikkfest.no
Transports Ciutat Comtal

**Transports Ciutat Comtal** er et transportselskap i den katalanske byen Barcelona. Det driver nattbussene Nitbus, Tomb Bus (som går langs Avinguda Diagonal mellom Plaça de Catalunya og *Pío XII*), flybussene til og fra Barcelona internasjonale lufthavn, Tibi-Bus (som går fra Plaça de Catalunya til Tibidabo) og Tren de Montjuïc (som går langs havna i Barcelona opp til Montjuïc).

Selskapet ble grunnlagt i 1991.

## Eksterne lenker
* Avance: Transports Ciutat Comtal
Hermann Höpker-Aschoff

**Hermann Höpker-Aschoff** (født 31. januar 1883 i Herford, død 15. januar 1954 i Karlsruhe) var en tysk og prøyssisk jurist og liberal politiker (DDP, FDP). Han var bl.a. finansminister i Preussen og den første presidenten for Bundesverfassungsgericht, Tysklands forfatningsdomstol.

## Liv
Hermann Höpker-Aschoff studerte jus og sosialøkonomi i Jena, og virket som professor ved Rheinische Friedrich-Wilhelms-Universität.

Fra 1921 til 1932 var han medlem av den prøyssiske landdagen. Han var Preussens finansminister fra 18. februar 1925 til 20. februar 1932 (*[[Preußenschlag]]*). Sammen med statsminister Otto Braun og kirkeminister Carl Heinrich Becker deltok han i forhandlingene med Den hellige stol om Preussenkonkordatet i 1929. Etter avsettelsen av den prøyssiske regjeringen i 1932 forhandlet han på vegne av den avsatte regjeringen med riksregjeringen forgjeves om en gjenopprettelse av den forfatningsmessige orden. Fra 1930 til 1932 var han også medlem av den tyske Riksdagen.

Fra 1940 var han sjefsjurist og leder av avdeling 6 (senere også avdeling 5) i Haupttreuhandstelle Ost som var ansvarlig for plyndringen av det okkuperte Polens stats- og privatformue.

Etter andre verdenskrig hørte han til grunnleggerne av FDP i Westfalen og tok initiativ til opprettelsen av høyskolen for kirkemusikk i Herford. Han var medlem av Tysklands parlamentariske råd i 1948–1949. Han var tilhenger av en sentralistisk politikk, og preget i vesentlig grad den tyske finanslovgivningen i etterkrigstiden, bl.a. blir den uavhengige stillingen til Deutsche Bundesbank i stor grad tilskrevet ham. Höpker Aschoff var innvalgt i Forbundsdagen fra 1949 til 1951, da han ble utnevnt til president for Bundesverfassungsgericht. Denne stillingen innehadde han til sin død i 1954.

Höpker-Aschoff var æresborger av hjembyen Herford. 19. januar 1954 ble han æret med en statsakt i den tyske Forbundsdagen.

## Publikasjoner
* *Geld und Gold*, Fischer, 1939.
* *Geld und Währungen*, Kohlhammer, 1948.

## Referanser


## Litteratur
* Thomas Aders, *Die Utopie vom Staat über den Parteien: Biographische Annäherungen an Hermann Höpker-Aschoff (1883–1954)*, 1994.
* Frank Spieker, *Hermann Höpker-Aschoff – Vater der Finanzverfassung*, Diss., Duncker & Humblot, Berlin, 2004.

## Eksterne lenker
*
Kongsvingerhallen

**Kongsvingerhallen** er en innendørs fotballbane åpnet i 14. desember 1997. Den ligger på Tråstad i Kongsvinger. Hallen er 108 meter lang og 80 meter bred, med et servicebygg på 2000 kvm. fordelt på to etasjer, der NTG Kongsvinger holder hus.

## Publikumskapasitet
Kongsvingerhallen har stor publikumskapasitet. Antallet avhenger av type arrangement, under en fotballkamp er kapasiteten 4000 ståplasser, alternativt 2500 sitteplasser og 500 ståplasser. Dette er fordelt på hallens permanente tribune og teleskoptribune. Teleskoptribunen er mobil, og kan seksjonsvis flyttes rundt i hallen etter behov. Ved messer, konserter o.l. vil publikumskapasiteten være adskillig større.

## Melodi Grand Prix
Melodi Grand Prix delfinale ble holdt i Kongsvingerhallen i januar 2008 og 2009.

## Eksterne lenker
*
Høyvelbårenhet

**Høyvelbårenhet** (tysk: *Durchlaucht*) er en tiltaleform som ble brukt i det tysk-romerske rike. Den er avledet av det latinske *Serenitas* eller *Serenissimus*, som ble brukt av de romerske keiserne Honorius og Arcadius og senere av de frankiske og gotiske kongene, og som ble høyere aktet enn tiltaleformen høyhet (*celsitudo*). På fransk blir tittelen oversatt med *Altesse Sérénissime* og på engelsk med *Serene Highness*.

Tiltaleformen ble tildelt av den (tysk-)romerske keiseren til slekter som var regjerende fyrster frem til 1806. I noen slekter ble den ført av alle medlemmer, i andre bare av overhodet og eventuelt arvingen.

Etter at adelens offentlig-rettslige stilling bortfalt i Tyskland i 1918 har tiltaleformen ikke lenger noen formell stilling der, men brukes fortsatt som en høflighetsform. De eneste suverene herskerne som bruker tiltaleformen i dag er fyrstene av Liechtenstein og Monaco.

## Annen bruk

I Norge ble tittelen brukt om katolske biskoper fra midten av 1800-tallet til midten av 1900-tallet.

## Referanser